CELEX ID: 32012L0021
Publication Date: 2012-08-02

Document Text:
KOMISJONI RAKENDUSDIREKTIIV 2012/21/EL,
2. august 2012,
millega muudetakse kosmeetikatooteid käsitleva nõukogu direktiivi 76/768/EMÜ II ja III lisa, et kohandada neid tehnika arenguga
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (1) eriti selle artikli 8 lõiget 2,
olles konsulteerinud tarbijaohutuse komiteega
ning arvestades järgmist:
(1)
Pärast teadusliku uurimuse „Püsijuuksevärvide kasutamine ja oht haigestuda kusepõievähki” avaldamist 2001. aastal jõudis kosmeetikatoodete ja tarbijatele mõeldud toiduks mittekasutatavate toodete teaduskomitee, mis on seejärel komisjoni otsusega 2004/210/EÜ (2) asendatud tarbekaupade teaduskomiteega (edaspidi „teaduskomitee”), järeldusele, et võimalik oht on murettekitav.
(2)
Tarbekaupade teaduskomitee soovitas komisjonil täiendavalt kontrollida kemikaalide kasutamist juuksevärvides. Samuti soovitas teaduskomitee koostada juuksevärvide ohutuse hindamiseks üldstrateegia, sealhulgas kehtestada juuksevärvide koostisainete võimaliku genotoksilisuse või mutageensuse katsetamise nõuded.
(3)
Pärast teaduskomitee arvamusega tutvumist leppis komisjon liikmesriikide ja sidusrühmadega kokku juuksevärvide reguleerimise üldstrateegias, mille kohaselt peavad tootjad esitama teaduskomiteele riskihindamiseks ajakohastatud teaduslikud andmed juuksevärvides kasutatavate ainete ohutuse kohta.
(4)
Tarbekaupade teaduskomitee, mis komisjoni 5. augusti 2008. aasta otsusega 2008/721/EÜ (millega luuakse teaduskomiteede ja ekspertide nõuandev struktuur tarbijaohutuse, rahvatervise ja keskkonnaga seotud valdkondades ning tunnistatakse kehtetuks otsus 2004/210/EÜ) (3) asendati tarbijaohutuse komiteega, hindas nende üksikute ainete ohutust, mille kohta tööstusharu oli esitanud ajakohastatud toimikud.
(5)
Ohutuse hindamise üldstrateegia viimaseks ülesandeks oli hinnata võimalikku ohtu tarbijate tervisele seoses oksüdeerivate juuksevärvide reaktsioonisaadustega, mis tekivad juuste värvimise ajal. Tarbijaohutuse komitee ei hinnanud oma 21. septembri 2010. aasta arvamuses, mis põhines kättesaadavatel ohutusandmetel, praegu liidus kasutatavate juuksevärvide ja nende reaktsioonisaaduste genotoksilisuse ja kantserogeensusega seonduvat olukorda murettekitavaks.
(6)
Pidades silmas esitatud ohutusandmete riskihinnangut ja tarbijaohutuse komitee esitatud lõplikke arvamusi üksikute ainete ja reaktsioonisaaduste ohutuse kohta, on asjakohane lisada 24 hinnatud juuksevärvi, mis praegu ei kuulu direktiivi 76/768/EMÜ reguleerimisalasse, direktiivi 76/768/EMÜ III lisa 1. osasse.
(7)
Aineid Hydroxyethyl-2-Nitro-p-Toluidine ja HC Red No. 10 + HC Red No. 11 lubati juuksevärvides ajutiselt kasutada direktiivi 76/768/EMÜ III lisa 2. osa kirjetes 10 ja 50 ettenähtud piirangute ja tingimuste kohaselt kuni 31. detsembrini 2011. Tarbijaohutuse komitee on esitanud ainete Hydroxyethyl-2-Nitro-p-Toluidine ja HC Red No. 10 + HC Red No. 11 kohta lõplikud ohutushinnangud, mille kohaselt on nende ainete kasutamine juuksevärvides ohutu, ning seega võib need lisada direktiivi 76/768/EMÜ III lisa 1. osasse.
(8)
Tarbijaohutuse komitee on hinnanud direktiivi 76/768/EMÜ III lisa 1. osas loetletud aineid 1-Naphtol ja Resorcinol; selle hinnangu põhjal tuleks muuta nende ainete suurimat lubatud sisaldust valmis kosmeetikatootes.
(9)
Tarbijaohutuse komitee märkis oma 14. detsembri 2010. aasta arvamuses aine HC Red No. 16 kohta, et väikese ohutusvaru tõttu põhjustab HC Red No. 16 kasutamine nii oksüdeerivates kui ka mitteoksüdeerivates juuksevärvivalmististes ohtu tarbijate tervisele. Seega tuleks HC Red No. 16 loetleda direktiivi 76/768/EMÜ II lisas.
(10)
Seega tuleks direktiivi 76/768/EMÜ vastavalt muuta.
(11)
Käesoleva direktiiviga ettenähtud meetmed on kooskõlas alalise kosmeetikatoodete komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/768/EMÜ II ja III lisa muudetakse vastavalt käesoleva direktiivi lisale.
Artikkel 2
1. Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 1. märtsiks 2013. Nad edastavad nimetatud normide teksti komisjonile.
Liikmesriigid kohaldavad neid norme alates 1. septembrist 2013.
Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste õigusnormide teksti.
Artikkel 3
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 2. august 2012

EuroVoc Classification:
Level 1: 100147
100158
100149
100160
Level 2: 100269
100261
100215
100195
100196
Level 3: 138
13
2479
4415
1362
3798
All Concepts: 2744
3730
4036
5383
5451
6038